Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: köztisztviselők jogállásáról szóló 1992. évi XXIII. törvény (a továbbiakban: Ktv.),
Paragraph Index: 1579

c) az írásbeli intézkedés irattárba helyezésének jogát. 2) A miniszter távollétében az államtitkár kiadmányozza a kormány-előterjesztést, miniszteri rendeletet, utasítást, irányelvet és tájékoztatót. 3) A kiadmányozási jog a minisztert – hatáskörén belül – korlátlanul, a felsővezetőket – az irányításuk alá tartozó területeken – általános jelleggel, az egyes főosztályok vezetőit a hatáskörükbe tartozó ügyek vonatkozásában illeti meg. E jogot távollétükben vagy akadályoztatásuk esetén a helyettesítésükkel írásban megbízott köztisztviselő gyakorolhatja. 4) A közigazgatási egyeztetésre érkezett kormányelőterjesztés-tervezetekre, miniszteri rendelet-tervezetekre vonatkozóan kialakított minisztériumi állásfoglalást tartalmazó levelet a miniszter vagy az államtitkár, távollétükben az államtitkár által felhatalmazott szakállamtitkár, illetve a kabinetfőnök kiadmányozhatja. 5) A minisztériumon belüli ügyek intézése során keletkező ügyiratokat, feljegyzéseket az adott ügyekben hatáskörrel rendelkező vezetői megbízású köztisztviselő vagy az általa felhatalmazott más köztisztviselő írhatja alá. 6) A bíróság előtti peres ügyekben a bírósági beadványokat, mint vezető jogtanácsos a Jogi és Koordinációs Főosztály vezetője jogosult aláírni; e jogkörét a perben eljáró jogtanácsosra átruházhatja. Amennyiben munkaügyi jogvitában a Humánpolitikai Főosztály képviseli a minisztériumot, úgy az adott perben a kiadmányozás joga a Humánpolitikai Főosztály eljáró jogtanácsosát illeti meg.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes